ગાંધીનગર: કેન્દ્ર સરકાર સમક્ષ અમદાવાદ-વડોદરા એક્સપ્રેસ-વેને મુંબઈ સુધી લંબાવવા સહિતના ગુજરાતના ૪૮ જેટલા મહત્ત્વના પ્રશ્નોનો હજુ સુધી ઉકેલ આવ્યો નથી. જો કે કેન્દ્રમાં ભાજપ સરકારની રચનાના દોઢ વર્ષમાં જ નર્મદા બંધની ઊંચાઈની મંત્રી સહિત ૨૧થી વધુ પ્રશ્નોનો રાજ્યની તરફેણમાં સુખદ ઉકેલ આવ્યો છે. અમદાવાદ-મુંબઈ બુલેટ ટ્રેનની મંત્રી, અમદાવાદ મેટ્રો રેલવે પ્રોજેક્ટ ફેઝ-૧ની મંજૂરી, દાંડી હેરિટેજ રૃટનો વિકાસ, વણાકબોરી થર્મલ પાવર પ્રોજેક્ટની મંજૂરી, સ્ટેચ્યુ ઓફ યુનિટી પ્રોજેક્ટને રાષ્ટ્રીય નાણાકીય સહાય જેવા ૨૧ પ્રશ્નો કેન્દ્ર સરકાર સમક્ષ લાંબા સમયથી પડતર હતા. પરંતુ નવી કેન્દ્ર સરકારે ગુજરાત પ્રત્યે હકારાત્મક અભિગમ દાખવીને ત્વરિત મંજૂરીઓ આપી દીધી છે.